|  |  |
| --- | --- |
| C:\Users\ILIEV\Desktop\Знаме и лого\Logo_4.jpg | **СРЕДНО УЧИЛИЩЕ** **„ЕПИСКОП КОНСТАНТИН ПРЕСЛАВСКИ“ – БУРГАС** |
| 8010 Бургас, ж.к. „П. Р. Славейков” до бл.44 Директор: 056 860905; Канцелария: 056 860906 e-mail: info-200229@edu.mon.bg; web: www.preslavski.org |

**УТВЪРЖДАВАМ,**

**ДИРЕКТОР:**

**МАРТИН ИЛИЕВ**

**Механизъм**

 **за прилагане на Етичен кодекс на училищната общност при Средно училище**

**„Епископ Константин Преславски“ – гр. Бургас**

**учебна година 2024 / 2025**

**РАЗДЕЛ I**

**КОМИСИЯ ПО ЕТИКА**

**Чл. 1.** Директорът на СУ „Епископ Константин Преславски“ – гр. Бургас осъществява наблюдение за спазването на Етичния кодекс в училищната общност и предлага петчленна Етична комисия, която се гласува на Педагогически съвет.

1. Членовете се избират от Педагогически съвет за срок от една година, като следващ избор на лице – член на комисията, може да бъде извършен след едногодишен интервал.
2. Комисията изработва Етичен кодекс на училищната общност, който представя за гласуване на Педагогически съвет.

**Чл. 2.** Комисията по етика изработва Механизъм за прилагане на Етичния кодекс, който се утвърждава от директора на СУ „Епископ Константин Преславски“ и съдържа:

* Ред за събиране на информация и приемане на сигнали;
* Срокове за разглеждане и отговор на сигналите;
* Формата на произнасяне на казусите – становища, тълкувания и пр.

**Чл. 3.** Всеки заинтересован член на училищната общност може да внесе жалба, сигнал или предложение в училищното деловодство.

**РАЗДЕЛ II**

**НАБЛЮДАВАНЕ, УСТАНОВЯВАНЕ И ДОКЛАДВАНЕ**

**НА НАРУШЕНИЯ НА ЕТИЧНИЯ КОДЕКС**

**Чл. 4.** Нарушения на нормите на Етичния кодекс се установяват по писмени сигнали, подадени от всички членове на училищната общност и граждани, които имат отношение към институцията.

(1) Устни сигнали могат да подават само учениците (Чл. 58 от ЕК), като ги представят на съответните отговорни лица – класен ръководител, педагогически съветник, училищен психолог или заместник-директор, които са длъжни да проучат случая и при установяване на действително нарушение да проведат разговори със страните, като предприемат мерки за отстраняване на нарушението и/или да приложат санкции съгласно Правилника за дейността на училището.

(2) Сигнали за извършени от директора нарушения се установяват само в писмен вид, внесени в РУО – гр. Бургас.

**Чл. 5.** При констатирани нарушения на нормите на Етичния кодекс от учители, заместник-директори и служители в СУ „Епископ Константин Преславски“ гражданите представят случая на директора на училището в писмен вид, като деловодителят входира жалбата/сигнала.

**Чл. 6.** При всеки постъпил в деловодството на СУ „Епископ Константин Преславски“ сигнал за нарушение на Етичния кодекс незабавно се уведомява директора на училището.

(1) В случай че директорът отсъства, проверката се извършва след неговото завръщане.

(2) Лицето, заместващо директора, е длъжно да го информира за всички

подадени сигнали по време на неговото отсъствие.

**Чл. 7.** Установяването на нарушението, за което е подаден сигнал, задължително включва разговор на директора на СУ „Епископ Константин Преславски“ с лицето, срещу което е подаден. Когато нарушението е от учител или служител, на разговора може да присъства и председателят на Комисията по етика или друг неин член. При необходимост могат да бъдат проведени и други действия, свързани с обективното изясняване на случая, който е докладван.

1. Ако в хода на разговора се установи необходимост, се съставя писмен

протокол за подадения сигнал и установеното нарушение, който се подписва от лицето подало сигнала, служителя, срещу когото е сигнала, и поне още едно лице, което е присъствало на разговора.

1. При констатирани нарушения на Етичния кодекс от учител или служител

се изготвя протокол и по преценка на директора се свиква Комисията по етика, която трябва да даде писмено становище по случая, съобразно своите правомощия.

**Чл. 8.** Всички сигнали за нарушения на нормите на Етичния кодекс от учители, заместник-директори и служители се проверяват по реда на Кодекса на труда от работодателя по силата на трудовите правоотношения.

**Чл. 9.** При безспорно установени нарушения на Етичния кодекс от учители, заместник-директори и служители на СУ „Епископ Константин Преславски“ – Бургас директорът взема решение дали да се търси дисциплинарна отговорност по реда на Кодекса на труда по трудови правоотношения.

**РАЗДЕЛ III**

**ПРОЦЕДУРИ НА КОМИСИЯТА ПО ЕТИКА**

**Чл.10.** Етичната комисия заседава само в присъствието на директора или негов заместник.

**Чл. 11.** Когато в комисията по етика се получи сигнал за нарушаване на Етичния кодекс, комисията следва да се увери, че има достатъчно информация, която да даде възможност да бъде разгледано оплакването. Комисията не разглежда анонимни сигнали. Сигналът следва да съдържа:

* данни за лицето, което подава оплакването – трите имена, позицията, която заема, телефон за връзка;
* данни за служителя, който в случая е нарушил Кодекса – имена и позиция,

която заема;

* кратко изложение на действието/бездействието, по възможност и

доказателство в подкрепа на това.

**Чл. 12.** Ако комисията установи, че оплакването не отговаря на формалните изисквания на Етичния кодекс, тя изпраща писмо на лицето, за да отстрани нередностите, като определя срок. Ако не бъдат отстранени недостатъците на оплакването, комисията го оставя без разглеждане.

**Чл. 13.** Ако Комисията установи, че оплакването отговаря на предвидените в Етичния кодекс изисквания, следва да разгледа подадения сигнал и да даде становище по него.

**Чл. 14.** В 7-дневен срок от получаването на протокол (чл. 7, ал. 2 от Механизъм за прилагане на ЕК) и копие от жалбата Етичната комисия се събира за разглеждане на случая.

**Чл. 15.** Етичната комисия може да заседава многократно при разглеждането на конкретен случай, както и да изиска присъствието на засегнатите страни и/или свидетели.

**Чл. 16.** Етичната комисия излиза с писмено становище в 14-дневен срок от датата на последното проведено заседание по случая.

**Чл. 17.** След приключване на случая комисията представя на директора становище и прилага към него протоколите от проведените заседания.

**РАЗДЕЛ IV**

**ЗАКЛЮЧИТЕЛНИ РАЗПОРЕДБИ**

**Чл. 18.** Настоящият Механизъм за прилагане на ЕК е съставен от Етичната комисия при СУ „Епископ Константин Преславски“ – Бургас, избрана с гласуване на Педагогически съвет.

**Чл. 19.** Настоящият Механизъм влиза в сила от датата на утвърждаването му от директора на СУ „Епископ Константин Преславски“ – Бургас.